شلون تروح مني وانت بيه تعيش
شلون انطاك كلبك تبتعد عني
مامرعلى بالك بيه شنهو يصير؟؟
واذا فكرت زحمه شلون تطعني
لان بعدك خناجر خاون السجين
على دروب الهجر كامن يذبحني
اموت ابلايه انت وانت بيه تعيش
او من تروح بيدك انت تكتلني
تكطعني السويف ابكلمه الشمات
واتحمل واكولن يالله داوني
وصفه ليل الحزن والناي والصفنات
موال الكلب بعدك يسلني
وسل جرح القصيده وتنزف الابيات
واصفنهة القوافي ومايصفنني
بس ارجع واكول شلون والايام
ابنار الذكريات وياك يجوني
واكطع روحي بيدي ابخنجر العذال
وربيبات الحزن بالنوح صبرني
واكول تهون مره ومره لا متهون
شما اكلب صورهن مايرحمني
وخطيه الروح عاشت شجره بالصحراء
يحركهة العطش ودموعي يروني
تذكر من جنت ورده ابوسط بستان؟
واجتي جفوف اديك بشوك كطعني
وكلتلك هاك اخذ ورداتي والاغصان
تريد اجفوف اديك المايريدني
عاين على اجفوفك راح تلكه اثار
من قبلت كلبك هنة شالني
وي جفوف اديك الذكريات طوال
بس هي المصيبه شلون ينسني
بعدك راح اسد باب العشك على الروح
وسجن روحي بيدي وهي تسجني
تعال جروحي عدهن من هجر يومين
وبهيده من تعدهن لا يلجمني
هذني جروح كلبي الماكدر ينساك
وهذني جروح عمري وذني وي ذني